laion/Wikipedia-Exotic huggingface dataset:
রেড ক্যাপ

রেড ক্যাপ ব্রিটেনের সীমান্ত লোককথায় বর্ণিত এক ধরনের খুনে বামন, গবলিন, এলফ অথবা পরী। লোকশ্রুতি অনুযায়ী, এরা ইংল্যান্ড ও স্কটল্যান্ডের সীমান্তে পরিত্যক্ত দুর্গগুলোতে বাস করে। রেড ক্যাপরা তাদের আবাসস্থলে অনুপ্রবেশকারীদের হত্যা করে এবং নিহত ব্যক্তিদের রক্তে নিজেদের হ্যাট রাঙিয়ে নেয় (এ কারণেই তাদেরকে রেড ক্যাপ বলা হয়)। রেড ক্যাপদের বেঁচে থাকার জন্য অবশ্যই নিয়মিতভাবে মানুষ হত্যা করতে হয়, কারণ তাদের হ্যাটে লেগে থাকা রক্ত শুকিয়ে গেলে তারা মারা যায়। রেড ক্যাপরা সাধারণত ভারী লৌহার বর্শা বহন করে এবং লোহার তৈরি জুতো পরিধান করে। কিন্তু তা সত্ত্বেও রেড ক্যাপরা অত্যন্ত দ্রুত দৌড়াতে পারে এবং তাদের কাছ থেকে দৌড়ে পালানো অসম্ভব। গবলিন হবগবলিন Briggs, Katherine M. (1967). The Fairies in English Tradition and Literature. London: University of Chicago Press. p. 57. ওসিএলসি 712523
মিজমিজি পশ্চিম পাড়া উচ্চ বিদ্যালয়

মিজমিজি পশ্চিম পাড়া উচ্চ বিদ্যালয় নারায়ণগঞ্জ জেলার সিদ্ধিরগঞ্জ থানার একটি শিক্ষাপ্রতিষ্ঠান। এটি সেপ্টেম্বর ১৬, ১৯৯৪ সালে স্থাপিত হয়। এই বিদ্যালয়ে শিশু শ্রেণী থেকে দশম শ্রেণী পর্যন্ত শিক্ষাদান করা হয় কিন্তু সাধারণ্যের কাছে উচ্চ বিদ্যালয় শুধুমাত্র ষষ্ঠ শ্রেণী থেকে দশম শ্রেণী পর্যন্ত পাঠদানের প্রতিষ্ঠান হিসেবে গণ্য এবং দুই শিফটে মেয়ে আর ছেলেদের পৃথক ভাবে শিক্ষাদান করা হয়। এলাকায় শিক্ষা প্রসারের লক্ষ্যে সমাজের হিতৈষী ব্যক্তিদের অক্লান্ত চেষ্টা ও পরিশ্রমের ফলে সেপ্টেম্বর ১৬, ১৯৯৪ তারিখে বিদ্যালয়টি প্রতিষ্ঠিত হয়। ১৯৯৫ সালে ৮ম ও ৯ম শ্রেণি পর্যন্ত পাঠদানের অনুমতি ও স্বীকৃতি পায়। এখানে বিজ্ঞান, মানবিক ও ব্যবসা শিক্ষা শাখা রয়েছে। শাখা গুলো বোর্ড কর্তৃক অনুমদিত। তাছাড়াও ১৯৯৮ সাল থেকে ভোকেশনালের ৩টি ট্রের্ড (ড্রেস মেকিং, জেনারেল মেকানিক্স ও জেনারেল ইলেকট্রিক্যাল) চালু রয়েছে। শিশু-পঞ্চম শ্রেণি পর্যন্ত প্রাথমিক শাখাও চালু আছে। এই বিদ্যালয়টি নারায়ণগঞ্জ মহানগরের ০২ নং ওয়ার্ডে মিজমিজি এলাকায় অবস্থিত। খেলাধুলা (ক্রিকেট ও ফুটবল), বিতর্ক, বার্ষিক ক্রীড়া প্রতিযোগিতা বার্ষিক সাংস্কৃতিক প্রতিযোগিতা বাংলাদেশ স্কাউটস এবং গালস্ গাইড বিদ্যালয়টির শিক্ষা কার্যক্রম বাংলা মাধ্যমে পরিচালিত হয়। বিদ্যালয়টিতে পাঠদানের ক্ষেত্রে ছেলে-মেয়েদের আলাদা ভাবে পাঠদান করা হয়। মেয়েদের সকালে আর ছেলেদের দুপুরে পাঠদান করানো হয়। বিদ্যালয়টিতে সাধারণ শিক্ষার পাশাপাশি নবম শ্রেণী থেকে কারিগরি শিক্ষা প্রদান করা হয়। বিদ্যালয়ের সকল ছাত্র-ছাত্রীদের জন্য নির্দিষ্ট পোশাক অয়েছে, যা পরিধান করা বাধ্যতামূলক। সাদা রঙের ফুল/হাফ শার্ট, শার্টের বাম পকেটে বিদ্যালয়ের মনোগ্রাম থাকবে। সাদা রঙের কেড্‌স ও মোজা। কালো রঙের প্যান্ট। আকাশি রঙের কামিজ, কামিজে বাম হাতায় বিদ্যালয়ের মনোগ্রাম থাকবে। আকাশী রঙের বর্ডার দেয়া সাদা স্কার্ফ। সাদা কাপড়ের বেল্ট। সাদা রঙের কেড্‌স ও মোজা। সাদা ফুল হাতা এপ্রোন, বাম হাতায় বিদ্যালয়ের মনোগ্রাম থাকবে। বিদ্যালয়টি প্রতি শুক্রবার বন্ধ থাকে। অন্যান্য ছুটির ক্ষেত্রে শিক্ষা বিভাগের ছুটির তালিকা অনুসরণ করা হয়। "কারিগরির সেরা ২০"। bangla.bdnews24.com। ২০২১-০৫-১১ তারিখে মূল থেকে আর্কাইভ করা। সংগ্রহের তারিখ ২০২১-০৫-১০।
জিয়ারকান্দি ইউনিয়ন

জিয়ারকান্দি বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন। জিয়ারকান্দি ইউনিয়নের আয়তন ১৪ বর্গ কিলোমিটার। জিয়ারকান্দি ইউনিয়নের জনসংখ্যা ২৯,৫০০ জন। তিতাস উপজেলার দক্ষিণাংশে জিয়ারকান্দি ইউনিয়নের অবস্থান। এ ইউনিয়নের উত্তরে মজিদপুর ইউনিয়ন ও কড়িকান্দি ইউনিয়ন, পূর্বে নারান্দিয়া ইউনিয়ন, দক্ষিণে দাউদকান্দি উপজেলার জিংলাতলী ইউনিয়ন ও গৌরীপুর ইউনিয়ন এবং পশ্চিমে দাউদকান্দি পৌরসভা অবস্থিত। জিয়ারকান্দি ইউনিয়ন তিতাস উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ। গোমতি নদীর তীরে ৭টি গ্রাম নিয়ে এ ইউনিয়ন গঠিত। গ্রামগুলো হল: জিয়ারকান্দি নোওয়াগাঁও শোলাকান্দি দড়িকান্দি গোপালপুর বাঘাইরামপুর চেংগাতুলী বর্তমান চেয়ারম্যান: মোহাম্মদ আলী আশরাফ তিতাস উপজেলা তিতাস থানা কুমিল্লা জেলা "এক নজরে - ৮নং জিয়ারকান্দি ইউনিয়ন - ৮নং জিয়ারকান্দি ইউনিয়ন"। zearkandiup.comilla.gov.bd। ২০ মে ২০১৭ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৭।
বেদারউদ্দিন আহমদ

বেদারউদ্দিন আহমদ (১৫ মার্চ, ১৯২৭ - ১৩ জানুয়ারি, ১৯৯৮) ছিলেন একজন বাঙালি সঙ্গীতশিল্পী এবং সঙ্গীত বিষয়ক অধ্যাপক। তিনি বুলবুল ললিতকলা একাডেমির অন্যতম প্রতিষ্ঠাতা। সঙ্গীতে অবদানের জন্য তিনি ১৯৭৪ সালে বাংলা একাডেমি পুরস্কার লাভ করেন এবং ১৯৮০ সালে বাংলাদেশ সরকার তাকে দেশের সর্বোচ্চ বেসামরিক সম্মান একুশে পদকে ভূষিত করে। বেদারউদ্দিন ১৯২৭ সালের ১৫ মার্চ তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বগুড়া জেলার শেরপুর উপজেলায় জন্মগ্রহণ করেন। তার পিতা মোহাম্মদ মহিরউদ্দিন এবং মাতা নেকজাহান বেগম। বেদারউদ্দিনের হারমোনিয়াম বাজানোর হাতেখড়ি হয় গৌরচন্দ্র ঘোষের কাছে। পরবর্তীতে তিনি সঙ্গীতে আগ্রহী হন এবং সঙ্গীতচর্চা শুরু করেন। ১৯৪০ সালে তিনি উত্তরবঙ্গ সঙ্গীত প্রতিযোগিতায় ছোটদের মধ্যে প্রথম হন। বেদারউদ্দিন ১৯৪২ সালে সং পাবলিসিটি বিভাগে চাকরিতে যোগদান করেন। কলাম্বিয়া ও এইচএমভি গ্রামোফোন কোম্পানি থেকে তার গাওয়া গানের রেকর্ড বের হলে তিনি সঙ্গীতশিল্পী হিসেবে খ্যাতি লাভ করেন। কলকাতা বেতার কেন্দ্র থেকে তিনি নিয়মিত সঙ্গীত পরিবেশন করতেন। ১৯৪৭ সালে দেশবিভাগের পর তিনি ঢাকা এসে ঢাকা বেতার কেন্দ্রে শিল্পী হিসেবে যোগ দেন এবং নিয়মিত সঙ্গীত পরিবেশন করেন। ১৯৫৫ সালে বুলবুল ললিতকলা একাডেমি প্রতিষ্ঠিত হয়। বেদারউদ্দিন ছিলেন এই একাডেমি প্রতিষ্ঠার অন্যতম উদ্যোক্তা। তিনি দীর্ঘদিন এই প্রতিষ্ঠানের অধ্যক্ষের দায়িত্ব পালন করেন। বেদারউদ্দিন ১৯৯৮ সালের ১৩ জানুয়ারি হৃদরোগে আক্রান্ত হয়ে ঢাকার সোহরাওয়ার্দী হাসপাতালে মৃত্যুবরণ করেন। ঢাকার মোহাম্মদপুরের ইকবাল রোড মসজিদে যোহরের পর এবং বাইতুল মোকাররম মসজিদে আসরের পর তার জানাজা অনুষ্ঠিত হয়। তাকে মিরপুর শহীদ বুদ্ধিজীবী কবরস্থানে সমাহিত করা হয়। সঙ্গীতে অবদানের জন্য বাংলা একাডেমি পুরস্কার, ১৯৭৪ নজরুল সাংস্কৃতিক পরিষদ থেকে নজরুলের প্রতিকৃতি, ১৯৭৬ সঙ্গীতে অবদানের জন্য একুশে পদক, ১৯৮০ খান, মোবারক হোসেন। "আহমদ, বেদারউদ্দিন"। বাংলাপিডিয়া। সংগ্রহের তারিখ ২০ জুলাই ২০১৭।  "Bedaruddin Ahmed dead"। দ্য ডেইলি স্টার। ১৪ জানুয়ারি ১৯৯৮। সংগ্রহের তারিখ ২০ জুলাই ২০১৭।  বাংলাপিডিয়ায় আহমদ, বেদারউদ্দিন
এয়ারপোর্ট রেল লিংক (ব্যাংকক)

সুবর্ণভূমি বিমানবন্দর রেল সংযোগ (এসএআরএল) (থাই: รถไฟฟ้า เชื่อม ท่าอากาศยาน สุวรรณภูมิ) ব্যাংকক,থাইল্যান্ডে একটি এক্সপ্রেস এবং কম্যুটার রেল।এই লাইন সেন্ট্রাল ব্যাংককের ফয়া থাই থিয়েটারে মকসান থেকে সুভরণভূমি বিমানবন্দর এর মাধ্যমে এয়ারপোর্ট রেল সংযোগ প্রদান করে।বেশিরভাগ লাইন প্রধান পূর্ব রেলপথের উপরে নির্মিত রয়েছে।এটি থাইল্যান্ডের রাজ্য রেলপথ (SRT) এর মালিকানাধীন এবং এসআরটি সহায়ক সংস্থা এসআরটি বিদ্যুতায়িত ট্রেন (এসআরআরইটি) দ্বারা চালিত।২৮ আগস্ট ২০১০ তারিখে ২৮.৬ কিলোমিটার (১৭.৮ মাইল) বিমানবন্দর রেল সংযোগ খোলা হয়। সার্ভিসেস প্রাথমিকভাবে এক্সপ্রেস সার্ভিসেস এবং সিটি লাইন, আটটি স্টেশনের সাথে একটি কম্যুটার রেল সার্ভিস।২০১৪ সালের সেপ্টেম্বর পর্যন্ত, রোলিং স্টক প্রাপ্যতার অভাবের কারণে পরবর্তী বিজ্ঞপ্তি না হওয়া পর্যন্ত সমস্ত এক্সপ্রেস সেবা স্থগিত করা হয়েছে। জানুয়ারী ২০০৫ এ এয়ারপোর্ট লিঙ্ক চুক্তি স্বাক্ষরিত হয়, এবং জুলাই ২০০৫ সালে নির্মাণ শুরু হয়। লাইন বি গ্রামম, স্টেকোন এবং সিমেন্সের একটি কনসোর্টিয়াম দ্বারা নির্মিত হয়েছিল।এটি এসআরটিইটি (SRT ইলেকট্রিক ট্রেন কোম্পানী) দ্বারা পরিচালিত হয়, থাইল্যান্ডের রাজ্য রেলওয়ে (SRT) এর একটি সম্পূর্ণ মালিকানাধীন সহায়ক সংস্থা।প্রকল্পটির খরচ ছিল ২৫.৯ বিলিয়ন ভাট। লংটি মূলত একই প্রান্তিককরণে নির্মিত হয়েছিল কারণ ব্যর্থ ব্যাঙ্কক এ্যালিভেটেড রোড এবং ট্রেন সিস্টেম (বিইআরটিএস) প্রকল্প হোপওয়েলের দ্বারা শুরু হয়েছিল, কিন্তু ১৯৯৭ সালে বন্ধ হয়ে গিয়েছিল যখন মাত্র ১০ শতাংশ সম্পন্ন হয়েছে।অনেক আগে নির্মিত বিইআরটিএস থামগুলি নতুন সিস্টেমের পথে দাঁড়িয়ে ছিল।ব্যাপক বিতর্ক এবং এআরএলএল-প্রকল্পে ব্যবহারের জন্য তাদের উপযুক্ততার উপর একটি প্রকৌশল পর্যালোচনার পর- এবং হোপওয়েলের-দ্য এসআরটি থেকে ক্ষতিপূরণের দাবির ফলে অবশেষে স্তম্ভগুলি ধ্বংস করে নতুন করে গড়ে তুলতে হবে। মূলত ২০০৭ সালে সম্পন্ন হওয়ার কথা ছিল, হোপওয়েলের দুর্বলতা, একটি বর্ধিত দরপত্র প্রক্রিয়া এবং এসটিআর'র ভূ-সম্পত্তিতে অচলাবস্থা করে এমন বস্তি এবং সম্পত্তি মালিকদের কাছ থেকে একটি আইনি চ্যালেঞ্জ সিরিজ, বার বার প্রকল্পটি বিলম্বিত।২০০৯ সালের ২৩ শে অক্টোবর থেকে শুরু করে পরীক্ষামূলক পরীক্ষা চালানো হয়, যা ২০১০ সালের এপ্রিল থেকে জনসাধারণের জন্য উন্মুক্ত করে দেয়। "ครบ 6 ปีแอร์พอร์ตลิงก์ ผู้โดยสารทะลุ 108 ล้านคน จ่อซื้อรถเพิ่ม 15 ตู้"। MGR Online। ২৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৭।  http://www.bangkokpost.com/lite/topstories/192521/airport-rail-link-begins-full-commercial-operations "Bangkok Airport Express to change city travel"। Railway Gazette International। ডিসেম্বর ২০০৫। ২১ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৭।  David Briginshaw (এপ্রিল ২০০৫)। "Work starts on link to Bangkok's new airport"। International Railway Journal।  "Removing 25 unusable Hopewell pillars to make way for the Airport Link"। Prachachat Thurakij। ১৮ নভেম্বর ২০০৪।  "Time to fix Airport Link"। Bangkok Post। ২৪ মার্চ ২০১৬। সংগ্রহের তারিখ ২৪ মার্চ ২০১৬।
আইসিসি পূর্ব এশিয়া-প্রশান্ত মহাসাগরীয় অঞ্চল

পূর্ব এশিয়া-প্রশান্ত মহাসাগরীয় অঞ্চল (ইংরেজি: ICC East Asia-Pacific) ১৯৯৬ সালে প্রতিষ্ঠিত ক্রিকেটের একটি সংগঠনবিশেষ। পূর্ব এশিয়া ও প্রাশান্ত মহাসাগরীয় ক্রীড়াঙ্গনে ক্রিকেটের মানোন্নয়ন ও প্রসারের লক্ষ্যে এটি প্রতিষ্ঠিত হয়। একটি আঞ্চলিক প্রশাসনিক সংগঠনের সদস্যদের নিয়ে এটি গঠিত। আন্তর্জাতিক ক্রিকেট কাউন্সিল বা আইসিসি'র নিয়ন্ত্রণে এটি পরিচালিত হয়। সংঠনের আঞ্চলিক অফিস ১৯৯৯ সালে প্রতিষ্ঠিত হয়। অঞ্চলটিতে দুটি টেস্ট সদস্য, চারটি আইসিসির সহযোগী সদস্য এবং পাঁচটি আইসিসি অনুমোদিত দেশ অন্তর্ভুক্ত রয়েছে। অঞ্চলটির দায়িত্ব রয়েছে আঞ্চলিক উন্নয়ন ব্যবস্থাপক অ্যান্ড্রু ফাইচনি, যার কর্মস্থল অস্ট্রেলিয়ায় অবস্থিত ক্রিকেট অস্ট্রেলিয়ার অফিসে। এটি এই অঞ্চলের অফিসিয়াল টেস্ট ক্রিকেট সদস্য অস্ট্রেলিয়া এবং নিউজিল্যান্ড ক্রিকেট দল দ্বারা সাহায্যপ্রাপ্ত। এশিয়ার পাঁচটি টেস্ট ক্রিকেট দেশ (আফগানিস্তান, বাংলাদেশ, ভারত, পাকিস্তান এবং শ্রীলঙ্কা যারা দক্ষিণ এশিয়ায় খেলছে) এশিয়ান ক্রিকেট কাউন্সিলের সদস্য। আন্তর্জাতিক প্রতিযোগিতা এবং কার্যক্রমগুলোর জন্য দায়ী, যেমন: প্রতিযোগিতায় অংশ নেওয়া, কোচিং কোর্স (প্রশিক্ষকের শিক্ষা), আম্পায়ারিং কোর্স, যুব উন্নয়ন এবং প্রশিক্ষণ; এই অঞ্চলে জুনিয়র / স্কুল প্রোগ্রাম, প্রশাসনের উন্নয়ন, বিপণন। ইএপি আইসিসি ইএপি ক্রিকেট ট্রফি আয়োজনের জন্যও দায়ী, যা আঞ্চলিক আন্তর্জাতিক চ্যাম্পিয়নশিপ প্রতিযোগিতা এবং এই অঞ্চলের দলগুলিকে একদিনের আন্তর্জাতিক এবং টি২০ আন্তর্জাতিক ক্রিকেট বিশ্বকাপে এবং টেস্ট ক্রিকেটের মতো অন্যান্য প্রতিযোগিতায় খেলার জন্য যোগ্যতা অর্জনের সুযোগ দেয়। আইসিসি ইএপি ক্রিকেট ট্রফির মধ্যে ২০০৫ সালে শুরু হওয়া আইসিসি ইএপি ক্রিকেট ট্রফি (লিস্ট এ) এবং ২০১১ সালে শুরু হওয়া আইসিসি ইএপি ক্রিকেট ট্রফি (টি-টোয়েন্টি) অন্তর্ভুক্ত রয়েছে। পূর্ব এশিয়া-প্রশান্ত মহাসাগরীয় অঞ্চল দলগুলি নিয়ে অন্যান্য টুর্নামেন্ট হলো একমাত্র দুই টেস্টের সদস্য অস্ট্রেলিয়া এবং নিউজিল্যান্ডের ট্রান্স-তাসমান ট্রফি (টেস্ট) এবং চ্যাপেল-হ্যাডলি ট্রফি (ওডিআই)। "ICC Members COUNTRIES 2008/2009"। International Cricket Council। ১৮ জুন ২০১২ তারিখে মূল থেকে আর্কাইভ করা। সংগ্রহের তারিখ ৩ জুন ২০১০।  "ICC Regions"। International Cricket Council। ১৬ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৩ জুন ২০১০।  "About East Asia-Pacific"। International Cricket Council। ৬ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ৩ জুন ২০১০।  "ICC EAP announce Tom Evans as new RDO"। ICC EAP News। International Cricket Council। ৫ মে ২০১০। ৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৩ জুন ২০১০।  "Cricinfo-Other countries-Teams-Tonga"। Cricinfo। সংগ্রহের তারিখ ৪ মে ২০০৮।  Peter Della Panna (18 June 2014). "USA, Nepal set to be given ICC warning" – ESPNcricinfo. Retrieved 28 June 2014. (28 June 2014). "Nepal, Netherlands get T20 international status" – ESPncricinfo. Retrieved 28 June 2014. International Cricket Council (ICC) Official website Cricketworld.com – ICC – International Cricket Council[স্থায়ীভাবে অকার্যকর সংযোগ]
মাইক ব্যানেট (কুস্তিগির)

মাইকেল ব্যানেট (জন্ম: মে ১৬, ১৯৮৫) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মাইক কানেলিস নামে কুস্তি করেন। ব্যানেট পূর্বে টোটাল ননস্টপ অ্যাকশন রেসলিংয়ে "দ্য মিরাকল" মাইক ব্যানেট নামে কুস্তি করেছেন, সেখানে তিনি ১ বারের টিএনএ এক্স ডিভিশন চ্যাম্পিয়ন। এরও পূর্বে, তিনি রিং অফ অনারে (আরওএইচ) কুস্তি করেছেন, সেখানে তিনি সাবেক আরওএইচ ওয়ার্ল্ড ট্যাগ টিম চ্যাম্পিয়ন এবং নিউ জাপান প্রো রেসলিংয়ে (এনজেপিডাব্লিউ) আইডাব্লিউজিপি ট্যাগ টিম চ্যাম্পিয়ন। দুটি চ্যাম্পিয়নশিপই তিনি জয় করেছেন ম্যাট ট্যাভেনের সাথে। ব্যানেট এবং ট্যাভেন উভয়েই ওয়েস্ট ওয়ার্নিক, রড আইল্যান্ডে একটি রেসলিং স্কুল পরিচালনা করেন। "Mike Kanellis"। WWE। সংগ্রহের তারিখ July19, 2017।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Michael Bennett"। New Japan Pro Wrestling। ১২ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ জুন ১৯, ২০১৭।  "Carver native signs with Ring of Honor wrestling"। kingston.wickedlocal। সেপ্টেম্বর ১, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ২১, ২০১৭।  "Mike Bennett"। Ring of Honor। জুলাই ২৯, ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৬, ২০১১।  "Mike Kanellis: Profile & Match Listing - Internet Wrestling Database (IWD)"। www.profightdb.com। সংগ্রহের তারিখ ১৯ জুন ২০১৭।  "Maria Kanellis-Bennett returns to WWE with her husband Mike Bennett"। WWE। সংগ্রহের তারিখ জুন ১৮, ২০১৭।  "New ROH PPV bout, Omega-ROH update and more"। Pro Wrestling Insider। সংগ্রহের তারিখ এপ্রিল ২৩, ২০১৬।  পেশাদারি কুস্তি প্রবেশদ্বার উইকিমিডিয়া কমন্সে মাইক কানেলিস সংক্রান্ত মিডিয়া রয়েছে। ডাব্লিউডাব্লিউই.কম-এ মাইক কানেলিস আইএমডিবিতে মাইক ব্যানেট রিং অফ অনারে মাইক ব্যানেট মাইক ব্যানেটের[স্থায়ীভাবে অকার্যকর সংযোগ] অডিও সাক্ষাৎকার
জব হ্যারি মেট সেজল

যাব হ্যারি মেট সেজাল (হিন্দি: जब हैरी मेट सेजल; অনুবাদ: যখন হ্যারির সেজলের সাথে সাক্ষাৎ হল) ২০১৭ সালের ভারতীয় রোম্যান্টিক কমেডি চলচ্চিত্র। ছবিটির রচয়িতা এবং পরিচালক হলেন ইমতিয়াজ আলী। এই চলচ্চিত্রে প্রধান ভূমিকায় অভিনয় করছেন শাহরুখ খান এবং অনুষ্কা শর্মা। রব নে বানা দি জোড়ি (২০০৮) এবং জব তক হ্যায় জানের (২০১২) পর এটি চলচ্চিত্রটি শাহরুখ-অনুষ্কা জুটির তৃতীয় চলচ্চিত্র। এই চলচ্চিত্রের চিত্রায়ন শুরু হয় ২০১৫ সালের এপ্রিলের এবং ২০১৬ সালের আগস্টে প্রাগ, আমস্টারডাম, ভিয়েনা, লিসবন এবং বুদাপেস্টে প্রধান চিত্রায়ন সম্পন্ন হয়। এই চলচ্চিত্রটি ২০১৭ সালের ৪ঠা আগস্ট মুক্তি পায়। শাহরুখ খান - হরিন্দর "হ্যারি" সিং নেহরা অনুষ্কা শর্মা - সেজল জাবেরি সয়নি গুপ্তা - ইশা এভেলিন লক্ষ্মী শর্মা অরু কৃষ্ণাংশ বর্মা চন্দন রায় সান্যাল পরশ অরোরা চলচ্চিত্রটির অন্যতম গান অরিজিৎ সিং এর কন্ঠে গাওয়া হাওয়ায়ে বেশ নাম কামায়। গানটির জন্য অরিজিৎ স্টার স্ক্রিন অ্যওয়র্ড এ সর্বশ্রেষ্ঠ নেপথ্য গায়কের স্থান পান। "Shah Rukh Khan - Anushka Sharma's film 'Jab Harry Met Sejal' to release on August 4"। Times of India। ৯ জুন ২০১৭।  ভারত প্রবেশদ্বার চলচ্চিত্র প্রবেশদ্বার বলিউড প্রবেশদ্বার
আমিনুল ইসলাম (চিত্রশিল্পী)

আমিনুল ইসলাম (৭ নভেম্বর ১৯৩১ - ৮ জুলাই ২০১১) ছিলেন একজন বাংলাদেশী চিত্রশিল্পী। তিনি ঢাকা আর্ট কলেজের প্রথম ব্যাচের ছাত্র এবং প্রথম সরকারি গেজেটভুক্ত শিক্ষক। চিত্রকলায় অবদানের জন্য বাংলাদেশ সরকার তাকে ১৯৮১ সালে একুশে পদক এবং ১৯৮৮ সালে স্বাধীনতা পুরস্কারে ভূষিত করে। আমিনুল ইসলাম ১৯৩১ সালের ৭ নভেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) টেটিয়া গ্রামে তার মামার বাড়িতে জন্মগ্রহণ করেন। তার শিক্ষাজীবন শুরু হয় ঢাকার মাহুতটুলী প্রাথমিক বিদ্যালয়ে। প্রাথমিক শিক্ষা শেষ করার পর তিনি আরমানিটোলা উচ্চ বিদ্যালয়ে ভর্তি হন। এসময়ে তিনি জাপানি, চীনা, ও ভারতীয় চিত্রশিল্পীদের কাজ অনুসরণ করতেন। তিনি জ্ঞানেন্দ্রনাথ ঠাকুরের কাজ পছন্দ করতেন। ১৯৪৭ সালে তিনি মেট্রিকুলেশন পাস করেন এবং চিত্রকলা বিষয়ে পড়াশুনার জন্য কলকাতা আর্ট কলেজে ভর্তি হতে যান। সেখানে তার জয়নুল আবেদীন, কামরুল হাসান, শফিউদ্দিন আহমেদের সাথে সাক্ষাৎ হয়। তারা তাকে পরামর্শ দেন যে তার কলকাতায় ভর্তি হওয়ার প্রয়োজন নেই কারণ ঢাকায়ই একটি আর্ট কলেজ হতে যাচ্ছে। তিনি জয়নুল আবেদীনের সাথে ঢাকায় ফিরে আসেন। ১৯৪৮ সালে নব্যপ্রতিষ্ঠিত গভর্নমেন্ট ইনস্টিটিউট অব আর্ট (বর্তমান চারুকলা অনুষদ, ঢাকা বিশ্ববিদ্যালয়) এ ভর্তি হন। ফলে তিনি ছিলেন এই প্রতিষ্ঠানের প্রথম ব্যাচের ছাত্র। হামিদুর রহমান, ইমদাদ হোসেন, ইসমাইল, আবদুল কাদের তার সহপাঠী ছিলেন। ১৯৫৩ সালে তিনি প্রথম বিভাগে স্নাতক সম্মান লাভ করেন এবং একই বছর ইতালি সরকারের বৃত্তি নিয়ে তিন বছরের জন্য ফ্লোরেন্সের আকাদেমি দেল বেল্লে আর্তে-এ উচ্চ শিক্ষা গ্রহণ করতে যান। আমিনুল ১৯৫৬ সালে ইতালি থেকে দেশে এসে ঢাকা আর্ট কলেজের শিক্ষক হিসাবে যোগদান করেন। এই প্রতিষ্ঠানে তিনি প্রথম সরকারি গেজেটভুক্ত শিক্ষক। ১৯৭৮ সালে তিনি আর্ট কলেজের অধ্যক্ষ হিসেবে দায়িত্ব পালন করেন। ১৯৮৩ সালে নির্দিষ্ট সময়ের পূর্বেই তিনি শিক্ষকতা থেকে স্বেচ্ছায় অবসর নেন। ঢাকার বিভিন্ন স্থানে আমিনুল ইসলামের করা ম্যুরালসমূহ হল: বাংলাদেশ ব্যাংকের পুরাতন ভবনের অভ্যন্তরের দেয়াল (১৯৬৮) ওসমানী হলের সামনের দেয়ালে নির্মিত মোজাইক ম্যুরাল (১৯৮৪) মতিঝিলে অবস্থিত জনতা ব্যাংকের প্রধান কার্যালয়ের প্রবেশমুখে ২০ x ২০ ফুট আয়তনের ম্যুরাল (১৯৮৬) বাংলাদেশ ব্যাংকের বত্রিশ তলা ভবনের ললাটে উৎকীর্ণ ৮৪ x ১৫.১ ফুট আয়তনের ম্যুরাল (১৯৯৬) হলি ক্রস কলেজের দেয়ালে দুটি ম্যুরাল আমিনুল ইসলাম ২০১১ সালের ৮ জুলাই বার্ধক্যজনিত কারণে ঢাকার গুলশান-২ তার নিজ বাসভবনে মৃত্যুবরণ করেন। ঢাকা বিশ্ববিদ্যালয়ের কেন্দ্রীয় জামে মসজিদে জুমার নামাজের পর তার জানাজার পর তাকে বনানী কবরস্থানে দাফন করা হয়। ঢাকা আর্ট গ্রুপ শো-তে প্রথম পুরস্কার, ১৯৫২। জাতীয় শিল্প প্রদর্শনী, ১৯৫৭-১৯৬৪। শিল্পকলা একাডেমি পুরস্কার, ১৯৭৬। চিত্রকলায় অবদানের জন্য একুশে পদক, ১৯৮১। বাংলাদেশ চারুশিল্পী সংসদ সম্মাননা, ১৯৮৫। চিত্রকলায় অবদানের জন্য স্বাধীনতা পুরস্কার, ১৯৮৮। আবদুর রাজ্জাক (চিত্রশিল্পী) হামিদুর রহমান (চিত্রশিল্পী) "আমিনুল ইসলাম"। টুনস ম্যাগ। সংগ্রহের তারিখ ২০১৯-০৯-১৪।  রীটা, ভদ্রেশু। "ইসলাম, আমিনুল"। বাংলাপিডিয়া। সংগ্রহের তারিখ ২১ জুলাই ২০১৭।  Hossain, Takir (৬ অক্টোবর ২০০৯)। "Aminul Islam: A modernist and experimental painter"। দ্য ডেইলি স্টার (ইংরেজি ভাষায়)। সংগ্রহের তারিখ ২১ জুলাই ২০১৭।  "Artist Aminul Islam dies"। বিডিনিউজ টোয়েন্টিফোর ডটকম (ইংরেজি ভাষায়)। ৮ জুলাই ২০১১। সংগ্রহের তারিখ ২১ জুলাই ২০১৭।  "Artist Aminul Islam buried"। বিডিনিউজ টোয়েন্টিফোর ডটকম (ইংরেজি ভাষায়)। ৮ জুলাই ২০১১। সংগ্রহের তারিখ ২১ জুলাই ২০১৭।  বাংলাপিডিয়ায় ইসলাম, আমিনুল আমিনুল ইসলাম, ঢাকা আর্ট সেন্টার আমিনুল ইসলাম
ইব্রাহিম আব্বুদ

জেনারেল ইব্রাহিম আব্বুদ (আরবি: إبراهيم عبود; ২৬ অক্টোবর, ১৯০০, সুয়াকিন - ৮ সেপ্টেম্বর, ১৯৮৩, খার্তুম) একজন সুদানীয় রাজনৈতিক ব্যক্তিত্ব ছিলেন, যিনি ১৯৫৮ থেকে ১৯৬৪ সালের মধ্যে সুদানের রাষ্ট্রপ্রধান এবং ১৯৬৪ সালে সুদানের রাষ্ট্রপতি হিসেবে দায়িত্ব পালন করেছিলেন; যদিও, তিনি শীঘ্রই পদত্যাগ করেন এবং সুদানের প্রথম সামরিক শাসনের অবসান ঘটে। একজন সৈনিক হিসেবে আব্বুদ দ্বিতীয় বিশ্বযুদ্ধে মিশর এবং ইরাক এ দায়িত্ব পালন করেন। ১৯৪৯ সালে, আব্বুদ সুদানী সামরিক বাহিনীর ডেপুটি কমান্ডার ইন চিফ হন। স্বাধীনতার পর, আব্বুদ সুদানের সামরিক বাহিনীর সর্বাধিনায়ক হন। উইকিমিডিয়া কমন্সে ইব্রাহিম আব্বুদ সংক্রান্ত মিডিয়া রয়েছে। ন্যাশনাল পোট্রেট গ্যালারি, লন্ডনে ইব্রাহিম আব্বুদ-এর পোট্রেট রাষ্ট্রপতি কেনেডির সাথে আবৌদের সাক্ষাতের ভিডিও ক্লিপ Biography of El Ferik Ibrahim Abboud at bookrags.com The International Who's Who 1972-73। London: Europa Publications। ১৯৭২। পৃষ্ঠা 2। আইএসবিএন 0900362480। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গুর্জিপাড়া কে.পি দ্বি-মূখী উচ্চ বিদ্যালয়

গুর্জিপাড়া কে.পি দ্বি-মূখী উচ্চ বিদ্যালয় বাংলাদেশের রংপুর জেলার পীরগঞ্জ উপজেলাধীন ৩নং বড়দরগাহ ইউনিয়নের গুর্জিপাড়া গ্রামে অবস্থিত। বিদ্যালয়টি রংপুর হতে ভেন্ডাবাড়ী রোডের গুর্জিপাড়া বাজারের পূর্ব পার্শ্বে এবং বিশ্বরোডের পশ্চিম পার্শ্বে অবস্থিত। বাংলাদেশের স্বাধীনতার পূর্বেই ১৯৬৬ইং সালে অত্র এলাকার শিক্ষানুরাগী, সমাজ সেবক, রাজনীতিবিদ, ব্যবসায়ী সহ সর্বস্তরের ব্যক্তিগন শিক্ষার আলো প্রসারিত করার লক্ষ্যে রংপুর জেলার পীরগঞ্জ উপজেলা সদর থেকে ১০ কি.মি. উত্তর দিকে ৩নং বড়দরগাহ ইউনিয়নের গুর্জিপাড়া গ্রামে বিদ্যালয়টি প্রতিষ্ঠিত করেন। উক্ত প্রতিষ্ঠানটির প্রতিষ্ঠাতা অত্র ইউনিয়নের পার্বতীপুর গ্রামের কদর উল্ল্যা প্রধান। যে কারণে উক্ত প্রতিষ্ঠানটি গুর্জিপাড়া কে.পি. দ্বি-মূখী উচ্চ বিদ্যালয় নামে পরিচিত। http://borodargahup.rangpur.gov.bd গুর্জিপাড়া কে.পি দ্বি-মূখী উচ্চ বিদ্যালয়[স্থায়ীভাবে অকার্যকর সংযোগ]
জি এ মান্নান

গাজী আলিমুদ্দিন মান্নান (১৯৩০ - ১৯৯০; জি এ মান্নান নামে বেশি পরিচিত) ছিলেন একজন বাংলাদেশী নৃত্যশিল্পী ও নৃত্য পরিচালক। তিনি ছিলেন বুলবুল ললিতকলা একাডেমির নৃত্য শিক্ষক এবং নিক্কণ ললিতকলা একাডেমির প্রতিষ্ঠাতা। নৃত্যকলায় অবদানের জন্য বাংলাদেশ সরকার তাকে ১৯৮২ সালে দেশের সর্বোচ্চ বেসামরিক পুরস্কার একুশে পদকে ভূষিত করে। মান্নান ১৯৩০ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লায় জন্মগ্রহণ করেন। তার প্রকৃত নাম গাজী আলিমুদ্দিন মান্নান। কুমিল্লার আরেক নৃত্যশিল্পী ও নৃত্য পরিচালক শান্তিবর্ধন তাকে মুম্বই যাওয়ার আহ্বান জানান। মান্নান সেখানে শান্তিবর্ধনের নিকট নৃত্যকলায় দক্ষতা অর্জন করেন এবং শান্তিবর্ধনের লিটল বেলে গ্রুপে সদস্য হন। মুম্বইয়ে তিনি 'মনীষকুমার' নামে পরিচিত ছিলেন। পঞ্চাশের দশকের শেষে মান্নান মুম্বই থেকে ঢাকা ফিরে আসেন এবং ছদ্মনাম ত্যাগ করে আসল নামে আবির্ভূত হন। ১৯৫৮ সালে বুলবুল ললিতকলা একাডেমির (বাফা) নৃত্য শিক্ষক অজিত সান্ন্যাল তার নিজ গ্রাম পশ্চিমবঙ্গের বর্ধমানে ফিরে গেলে তার স্থলে মান্নান নতুন শিক্ষক হিসেবে যোগদান করেন। বাফায় যোগ দেওয়ার পর পল্লীকবি জসীম উদ্‌দীনের কাব্যগ্রন্থ নকশী কাঁথার মাঠ নৃত্যনাট্য মঞ্চস্থ করেন। এই নৃত্যনাট্যের গ্রন্থনা ও মূল পরিকল্পনায় ছিলেন কেএম মুজতবা, সঙ্গীত পরিচালনা করেন ওস্তাদ খাদেম হোসেন খান, এবং গানে কণ্ঠ দেন বেদারউদ্দিন আহমদ ও নীনা হামিদ। এ নৃত্যনাট্যে মান্নান রূপাই চরিত্রে এবং রাহিজা খানম ঝুনু সাজু চরিত্রে অংশ করেন। জি এ মান্নানের খ্যাতি ছড়িয়ে পড়লে তিনি বুলবুল ললিতকলা একাডেমি থেকে বের হয়ে ঢাকার শান্তিনগরে নিক্কণ ললিতকলা একাডেমি প্রতিষ্ঠা করেন। পরবর্তীতে তিনি পাকিস্তান ইন্টারন্যাশনাল এয়ারলাইনস (পি.আই.এ)-এর পারফর্মিং আর্টস একাডেমিতে নৃত্য পরিচালক পদে যোগদান করেন। বাংলাদেশের স্বাধীনতার পর তিনি বাংলাদেশ পারফর্মিং আর্টস একাডেমিতে এবং পরে বাংলাদেশ শিল্পকলা একাডেমিতে নৃত্য পরিচালকের দায়িত্ব পালন করেন। পাশাপাশি তিনি আসিয়া (১৯৬০), নয়ন তারা (১৯৬৭), দি রেইন (১৯৭৬), লাল সবুজের পালা (১৯৮১) চলচ্চিত্রে নৃত্য পরিচালনা করেন। মান্নান ১৯৯০ সালের ১ মার্চ ঢাকায় মৃত্যুবরণ করেন। নৃত্যকলায় অবদানের জন্য একুশে পদক, ১৯৮২। বুলবুল চৌধুরী হক, আমানুল। "মান্নান, জি এ"। বাংলাপিডিয়া। সংগ্রহের তারিখ ২১ জুলাই ২০১৭।  "নাচ শিখতে হলে কঠোর পরিশ্রম ও নিয়মিত চর্চা করতে হবে"। বাংলাদেশ প্রতিদিন। ৩০ জুন ২০১৭। সংগ্রহের তারিখ ২১ জুলাই ২০১৭।  "Profile of an accomplished dancer"। দ্য ডেইলি স্টার। ১ এপ্রিল ২০১০। সংগ্রহের তারিখ ২১ জুলাই ২০১৭।  বাংলাপিডিয়ায় মান্নান, জি এ ইন্টারনেট মুভি ডেটাবেজে জি এ মান্নান (ইংরেজি)
ড্যানা ব্রুক

অ্যাশলি মে সেবেরা (জন্ম: নভেম্বর ২৯, ১৯৮৮) হলেন আমেরিকান বডিবিল্ডার, ফিটনেস প্রতিযোগী, মডেল এবং পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ডানা ব্রুক নামে কুস্তি করেন। "ডানা ব্রুক: প্রোফাইল এবং ম্যাচ লিস্টিং"। The Internet Wrestling Database। সংগ্রহের তারিখ মার্চ ১২, ২০১৫।  "ডানা ব্রুকের প্রোফাইল"। Online World of Wrestling। ফেব্রুয়ারি ২১, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ২৯, ২০১৬।  "ডানা ব্রুক"। WWE।  পেশাদারি কুস্তি প্রবেশদ্বার উইকিমিডিয়া কমন্সে ড্যানা ব্রুক সংক্রান্ত মিডিয়া রয়েছে। ডাব্লিউডাব্লিউই.কম-এ ড্যানা ব্রুক টুইটারে ড্যানা ব্রুক ইন্সটাগ্রামে ড্যানা ব্রুক ইন্টারনেট মুভি ডেটাবেজে ড্যানা ব্রুক (ইংরেজি)
মোজো রৌলি

ডিন মুহতাদি (জন্ম: জুলাই ১৭, ১৯৮৬) হলেন একজন মার্কিন পেশাদার কুস্তিগির এবং সাবেক ডিফেন্স লাইনম্যান। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে মোজো রৌলি নামে কুস্তি করেন। তিনি ২০১৩ সালে রেসলম্যানিয়া ৩৩ এ আন্দ্রে দ্য জায়ান্ট মেমোরিয়াল ট্রফি জয়লাভ করেছেন। বর্তমানে তিনি জ্যাক রাইডারের সাথে দ্য হাইপ বয়েজের সদস্য হিসেবে কুস্তি করেন। Fishman, Scott (জুলাই ১৮, ২০১৩)। "Football players Baron Corbin, Mojo Rawley surprisingly reunite at WWE NXT"। The Miami Herald। The McClatchy Company। ২০১৪-০১-১৮ তারিখে মূল থেকে আর্কাইভ করা। সংগ্রহের তারিখ ২০১৪-০১-১৬।  "Mojo Rawley: Profile & Match Listing"। profightdb।  "Mojo Rawley bio"। WWE। সংগ্রহের তারিখ মে ১৪, ২০১৬।  পেশাদারি কুস্তি প্রবেশদ্বার টুইটারে মোজো রৌলি ডাব্লিউডাব্লিউই.কম-এ মোজো রৌলি